laion/Wikipedia-Exotic huggingface dataset:
דמיטרו צ'יהרינסקי

דמיטרו אנטוליוביץ' צ'יהרינסקי (באוקראינית: Дмитро Анатолійович Чигринський; נולד ב-7 בנובמבר 1986) הוא כדורגלן אוקראיני המשחק בעמדת הבלם בקבוצת שחטאר דונצק מליגת העל האוקראינית. צ'יהרינסקי נולד בעיר איזיאסלב (אז ברית המועצות, כיום אוקראינה). בילדותו שיחק בקבוצת הילדים של מועדון הכדורגל קרפטי לבוב ובגיל 14 עבר לקבוצת הנוער של שחטאר דונצייק. לקראת סוף עונת 2003/2004, כשהוא בן 17, ערך את הופעת הבכורה שלו בקבוצה הבוגרת של שחטיור. בעונה שלאחר מכן ערך גם את הופעת הבכורה שלו בליגת האלופות במשחק נגד ברצלונה. ב-2005 הושאל למטאלורג זפוריז'יה לעונה אחת, בה שיחק 18 משחקים (בכל המסגרות) בהם הבקיע שני שערים. לקראת תחילת עונת 2007/2008, קיבל צ'יהרינסקי את תפקיד קפטן המשנה של שחטאר ובעונה עצמה הציג יכולת טובה כשכבש 4 שערים ב-42 הופעות בהרכב בכל המסגרות והוביל את קבוצתו לזכייה באליפות אוקראינה ובגביע האוקראיני, כשבמפעל זה אף נבחר לאיש המשחק של הגמר לאחר ניצחון 0–2 על דינמו קייב. בתחילת העונה שלאחר מכן, זכה עם קבוצתו בסופר קאפ האוקראיני. בליגת האלופות, סיימה קבוצתו במקום השלישי בביתה ולכן שובצה בגביע אופ"א, ולאחר שניצחה את דינמו קייב בחצי הגמר, התמודדה במשחק הגמר מול ורדר ברמן, אותה ניצחה בהארכה 2-1 וזכתה בגביע. ב-26 באוגוסט 2009, לאחר משא ומתן ארוך בין שחטאר וברצלונה, סיכמו שתי הקבוצות על מעברו של צ'יהרינסקי לברצלונה תמורת 25 מיליון אירו, בתנאי שהשחקן ישחק במדיה של שחטיור במשחק הסופר קאפ האירופי שנערך בין הקבוצות מספר ימים לאחר הסיכום. לאחר המשחק הנ"ל, בו ניצחה ברצלונה, חתם צ'יהרינסקי על חוזה לחמש שנים בקבוצה. צ'יהרינסקי הפגין יכולת מאכזבת במיוחד בברצלונה ולאחר עונה אחת, במהלכה שותף ב-14 משחקים בלבד נמכר חזרה לשחטאר דונצייק תמורת 15 מיליון אירו. לאחר עונת 2005/2006 מוצלחת, זומן צ'יהרינסקי לראשונה לסגל נבחרת אוקראינה למונדיאל 2006. מעט לפני הטורניר, הוא שיחק עם הנבחרת עד גיל 21 באליפות אירופה ואף הגיעה עימה לגמר, בו הפסידה להולנד. כמו כן, נבחר לנבחרת הטורניר, אולם פציעה שחווה בזמן האליפות מנעה ממנו לקחת חלק במונדיאל. כשנה לאחר מכן, כבר היה שותף מלא לנבחרת במסגרת מוקדמות יורו 2008. קבוצתיים שחטיור דונייצק אליפות הפרמייר ליג האוקראיני: 2006, 2008, 2011, 2012 הגביע האוקראיני: 2004, 2008, 2011, 2012, 2013 הסופר קאפ האוקראיני - 2008, 2010, 2011, 2012, 2013 גביע אופ"א: 2008/2009 מקום שני באליפות אירופה בכדורגל עד גיל 21 - 2006 ברצלונה לה ליגה: 2009/2010 אליפות העולם לקבוצות: 2009 הסופר קאפ האירופי: 2009 אישיים נבחרת הטורניר של אליפות אירופה עד גיל 21: 2006 מדיה וקבצים בנושא דמיטרו צ'יהרינסקי בוויקישיתוף דמיטרו צ'יהרינסקי, באתר Transfermarkt דמיטרו צ'יהרינסקי, באתר Soccerway דמיטרו צ'יהרינסקי, באתר BDFutbol דמיטרו צ'יהרינסקי, באתר WorldFootball.net דמיטרו צ'יהרינסקי, באתר National Football Teams דמיטרו צ'יהרינסקי, באתר FootballDatabase.eu ביוגרפיה באתר ברצלונה uefa.com - UEFA Champions League - Players - chygrynskiy
בית הכנסת הגדול של רדאוץ

בית הכנסת הגדול (ברומנית: ההיכל הגדול; Templul mare) ממוקם ברדאוץ, רומניה. בית הכנסת נוסד בשנת 1883 (קיימות גרסאות שגויות הטוענות שנוסד ב-1879) ושוכן מאז בכתובת הקרויה כעת רחוב אחד במאי מס' 2. בית הכנסת הראשון של רדאוץ נבנה ב-1830 על ידי Eliahu Gewölb, אולם עם גידול האוכלוסייה היהודית הוא ובתי התפילה הנוספים לא הצליחו לספק את צורכי המתפללים. ב-1880, כשהקיסר האוסטרו-הונגרי (המקום היה חלק מהאימפריה האוסטרו-הונגרית) ביקר במקום, פנתה אליו משלחת של יהודים מקומיים וביקשו סיוע בהקמת בית הכנסת גדול. הקיסר נתן את אישורו והיקצה ליהודים חלקת קרקע במרכז העיר, בהצטלבותם של שני רחובות ראשיים ובקרבת מקום לגן ציבורי. הבנייה התעכבה בגלל חילוקי דעות בקרב הקהילה לגבי הסגנון בו יבנה בית הכנסת - האורתודוקסים רצו בית כנסת בסגנון מסורתי והמודרניסטים רצו בית כנסת דומה לבית הכנסת קורל של צ'רנוביץ עם כיפה גדולה, עוגב ומקהלה. המחלוקת הסתיימה בפשרה - בית הכנסת נבנה בסגנון של בית הכנסת הקורלי בצ'רנוביץ, אך במקום כיפה עגולה אחת במרכז, נבנו שני מגדלים תאומים בצדדים. לנשים הוקצה האגף המערבי. חנוכת בית הכנסת נערכה ביום 18 באוגוסט 1883, יום הולדתו של פרנץ יוזף הראשון, קיסר אוסטריה. את הטקס ערך הרב הראשי החדש של העיר, יצחק קונשטט (Yitzhak Kunstadt). בתחילת דרכו המוזיקלית שר יוזף שמידט במקהלה של בית הכנסת הגדול של רדאוץ. ביולי 2012 נחנך בית הכנסת מחדש במעמד יהודי העיר, וזאת לאחר שעבר שיפוץ מסיבי. מדיה וקבצים בנושא בית הכנסת הגדול של רדאוץ בוויקישיתוף בית הכנסת הגדול של רדאוץ באתר הכנסיות הרומני (ברומנית)
השיטה האירופית לצבירה והעברת ניקוד אקדמי

השיטה האירופית לצבירה והעברת ניקוד אקדמי (באנגלית: European Credit Transfer and Accumulation System; בראשי תיבות: ECTS) מהווה תקן אחיד להשוואת הישגים בלימודים של תלמידים במוסדות ההשכלה הגבוהה במדינות שונות בתחומי האיחוד האירופי ומדינות הפועלות בשיתוף פעולה עם האיחוד. השיטה נועדה להבטיח הכרה אחידה בהישגים האקדמיים של תלמידים ממדינות שונות. השיטה מעניקה ניקוד אחיד ללימודים אקדמיים שהושלמו בהצלחה. סיום שנה אקדמית מלאה מוכרת כ-60 נקודות ECTS, אשר לצורך צבירתן יש צורך ב-1,500 - 1,800 שעות לימוד באחת מהמדינות הכפופות לשיטה האירופית. בנוסף לשיטה האירופית לצבירה והעברת ניקוד אקדמי, הסכימו מדינות האיחוד לבסס שיטה לצבירת והעברת ניקוד בלימודי מקצוע. השיטה האירופית אף כוללת סולם ציונים תקני המאפשר השוואה בין רמות ההישגים של תלמידים ממדינות שונות. התקן האחיד להשוואת הישגים אקדמיים נקבע לאחר דיונים באמנת בולוניה שנחתמה בבולוניה בשנת 1999. נקודת זכות אקדמית European Credit Transfer and Accumulation System
מילאן גורוביץ'

מילאן גורוביץ' (בסרבית: Милан Гуровић; נולד ב-17 ביוני 1975 בנובי סאד, יוגוסלביה) הוא כדורסלן עבר סרבי ששיחק בעמדת הקלע. גובהו 2.06 מטרים. את שנותיו הראשונות כמקצוען, העביר גורוביץ' בקבוצת פריסטרי היוונית. ב-1998 עבר לברצלונה, במדיה שיחק שנתיים בהן זכתה קבוצתו באליפות ה-ACB ובגביע קוראץ'. בחמש השנים שלאחר מכן שיחק בא.א.ק אתונה, פלקנסטרו טריאסטה, אוניקאחה מאלגה, ק.ק וויבודינה, פרטיזן בלגרד וחובנטוד בדאלונה. ב-2005 חתם בכוכב האדום בלגרד לשנתיים, בהן זכה עם קבוצתו בגביע הסרבי (2006) ונבחר למלך הסלים של גביע יול"ב לעונת 2006/2007. בעונה שלאחר מכן עבר לפרוקום סופוט הפולנית וזכה עימה באליפות פולין. ב-8 באוגוסט 2008, חתם ג'ורוביץ' לעונת אחת בגלאטסראיי, שלאחריה הודיע על פרישתו ממשחק הכדורסל. גורוביץ' שיחק גם בנבחרת יוגוסלביה בין השנים 1999–2002 וזכה עימה במדליית הארד באליפות אירופה 1999 ובמדליות הזהב באליפות אירופה 2001 ובאליפות העולם 2002. לאחר מכן היה חבר בסגל נבחרת סרביה ומונטנגרו ושיחק עימה באליפויות אירופה בשוודיה (2003), בסרביה ומונטנגרו (2005) ובספרד (2007). מדיה וקבצים בנושא מילאן גורוביץ' בוויקישיתוף פרופיל, באתר eurobasket פרופיל, באתר פיב"א פרופיל, באתר היורוליג פרופיל, באתר ליגת העל הספרדית בכדורסל (בספרדית) ערך זה הוא קצרמר בנושא כדורסלנים ובנושא סרבים. אתם מוזמנים לתרום לוויקיפדיה ולהרחיב אותו.
התעללות מינית

התעללות מינית היא כל סוג פעילות מינית שתוצאתה פגיעה או נראה שיש בה כדי לפגוע באדם. על פי רוב, היא כוללת שימוש בכוח גופני, בסמכות, בכפייה, או בתיאור מסולף. לעיתים קרובות מתקשרת התעללות מינית לצורות אחרות של התעללות כגון גופנית ורגשית. התעללות מינית יכולה לכלול היבטים של התעללות בילדים, התנהגות מינית נכפית או מופעלת בכוח ו/או פעילות מינית בין ילד לבין מבוגר ממנו (ילד או בוגר), בין אם בכפייה ובין אם לאו. התעללות מינית מכסה טווח רחב של פעולות: גילוי עריות, אלימות מינית, ליטוף איברי מין, חשיפה לפעילות לא מוסרית, טקסים מיניים, ומעורבות בפורנוגרפיה. קיימים סוגים שונים של התעללות מינית, לרבות: פעילות מינית פיזית כפויה שנעשתה ללא הסכמה, למשל אונס או תקיפה מינית. הצעות חוזרות בעלות אופי מיני, המופנות לאדם אשר הראה למטריד כי אינו מעוניין בהצעות האמורות, כגון הטרדה מינית. נשיקות וליטופים בעלי אופי מיני, חשיפת איברי המין ומציצנות. חשיפת ילדים לפורנוגרפיה. פנייה לקטינים, הכוללת רמזים מיניים. ניצול יחסי מרות כדי לאלץ פעילות מינית לא רצויה, בלי שימוש בכוח פיזי. גילוי עריות, כאשר נעשית בכוח או על ידי סחיטה רגשית. התעללות מינית בידי בן הזוג היא צורה של אלימות במשפחה. כאשר ההתעללות כוללת פעילות מינית כפויה, היא עשויה להיחשב לאונס או תקיפה, בתלות בתחום השיפוט. התנהגות מינית פסולה יכולה להתרחש כאשר אדם אחד משתמש בסמכותו או במעמדו כדי לאלץ אדם אחר לקיים איתו פעילות מינית שאינה רצויה. לדוגמה, הטרדה מינית במקום העבודה, בין העובד למעביד, עשוי להיחשב לכפיה מכיוון שהעובד חושש מאיבוד משרתו. באופן דומה, התעללות מינית במוסדים חינוכיים עשויה להתרחש כאשר סטודנט נכנע להזמנותיו המיניות של המרצה, מחשש שאחרת יקבל ציון נכשל. ערך מורחב – התעללות מינית בילדים התעללות מינית בילדים היא צורה של התעללות בילדים שבה הילד עובר התעללות לשם סיפוק היצרים המיניים של מבוגר או מתבגר אחר. בנוסף לקיום מגע מיני, התעללות מינית בילדים יכולה להתרחש גם כאשר מבוגר חושף את איבריו המוצנעים בפני הילד; כאשר אדם שואל או לוחץ על ילד לקיים עמו יחסים בעלי אופי מיני; כאשר אדם חושף את הילד לפורנוגרפיה; וכאשר הילד מנוצל לצורך הפקת פורנוגרפיית ילדים. להתעללות מינית בילדים השלכות רבות מבחינתו של הילד: דיכאון, חרדה, הפרעת דחק פוסט-טראומטית, פוסט-טראומה מורכבת, וזאת בנוסף לפגיעה פיזית אפשרית ובעיות אחרות. התעללות מינית על ידי בן משפחה היא סוג של גילוי עריות והיא יכולה לגרום לטראומה פסיכולוגית ארוכת טווח ומשמעותית ביותר, במיוחד במקרה שבו אחד ההורים הוא הפוגע. התעללות בבעלי חיים התעללות בקשישים התעללות בילדים התעללות רגשית יעל להב וזהבה סולומון (עורכות), משחזור לזיכרון, טיפול בטראומה נפשית, רסלינג, 2019. מדיה וקבצים בנושא התעללות מינית בוויקישיתוף מאמרים מקצועיים יעל להב ויפעת כהן, מכאב בלתי נראה לחיים ששווה לחיות אותם; טיפול דיאלקטי־התנהגותי בתסמונת פוסט־טראומטית מורכבת, באתר פסיכולוגיה עברית, 30 במאי 2019
גאל מונפיס

גאל מונפיס (בצרפתית: Gaël Monfils; נולד ב-1 בספטמבר 1986 בפריז) הוא טניסאי צרפתי מקצועי. בשיא הקריירה שלו (7 בנובמבר 2016) דורג במקום השישי בעולם בדירוג סבב ה-ATP. נכון למאי 2022, מדורג במקום ה-21. הוא זכה ב-11 תארים ביחידים. הישג השיא שלו הוא פעמיים הגעה לשלב חצי הגמר בטורנירי גראנד סלאם, אליפות צרפת הפתוחה (2008) ואליפות ארצות הברית הפתוחה בטניס (2016). מונפיס נולד וגדל בפריז. הוא החל לשחק טניס בגיל 4. בשנת 2004 זכה בטורנירי הנוער של אליפות אוסטרליה הפתוחה, אליפות צרפת הפתוחה ואליפות וימבלדון. בשנת 2005 התחיל בקריירת טניס מקצועית. מדיה וקבצים בנושא גאל מונפיס בוויקישיתוף גאל מונפיס, ברשת החברתית פייסבוק גאל מונפיס, ברשת החברתית אקס (טוויטר) גאל מונפיס, ברשת החברתית אינסטגרם גאל מונפיס, באתר הוועד האולימפי הבין-לאומי גאל מונפיס, באתר olympedia.org גאל מונפיס, באתר ה-ATP גאל מונפיס, באתר ה-ITF גאל מונפיס, באתר גביע דייוויס ערך זה הוא קצרמר בנושא טניס. אתם מוזמנים לתרום לוויקיפדיה ולהרחיב אותו.
כינת הערווה

כינת הערווה (שם מדעי: Pthirus pubis; כינים המוכרות גם בשמן העממי מנדבושקס) היא אחד ממיני הכינים טפילות האדם. כיני הערווה מצויות בעיקר באזור שער הערווה, אך לפעמים גם באזורים אחרים שבהם גדל השיער, כגון שיער הראש והריסים. תזונתן היחידה היא דם. כיני הערווה עוברות מאיש לרעהו באמצעות מגע קרוב בין שני האנשים, בדרך כלל במהלך יחסי מין. הדבקה של ילד בידי הוריו עשויה להתרחש באמצעות מגבות משותפות, ביגוד, מיטות או ארונות. כינמת הערווה נפוצה יותר בקרב מבוגרים. מספר מחקרים שפורסמו בתחילת המאה ה-21 העלו את ההשערה שהסרת שיער הערווה, מנהג שהפך נפוץ יותר בשלהי המאה ה-20, הביאה לצמצום תפוצתן של כיני הערווה, ואף שהכינים עשויות להיות בסכנת הכחדה. המחקרים התבססו על שאלונים ועל מידע מקומי לגבי ירידה בפניות בנושא למרפאות בסידני ובבריטניה. עם זאת, חוקרים אחרים טוענים שהנתונים עליהם הסתמכו המחקרים אינם מהימנים, שאין סכנת הכחדה ושלא נבדקו הסברים אלטרנטיביים לירידה בפניות מהציבור. זיהוי נגיעות בכיני ערווה מאובחנת בדרך כלל על ידי בחינת שיער הערווה ובחיפוש אחר ביצי כינים, נימפות וכינים בוגרות. ניתן להיפטר מהכינים ומהביצים באמצעות מלקטת (פינצטה) או על ידי הסרת השיער הנגוע באמצעות מספריים. ניתן להיעזר בזכוכית מגדלת או מיקרוסקופ השוואתי כדי לזהות במדויק את זן הכינים. אם הכינים נמצאו אצל חבר משפחה אחד, מומלץ לשאר בני המשפחה להיבדק אף הם, ורק מי שנדבק יקבל טיפול. הטיפול בכינים נעשה באמצעות שימוש בתכשירי שמפו ייעודיים, כגון פרמטרין (1%), פירטרין ולינדן. כדי למנוע הדבקות חוזרת ממצעי מיטה החשודים כנגועים, נהוג לנקותם ולאפסנם בשקית אטומה וריקה מאוויר למשך חודשיים, על מנת להבטיח שביצים אשר אולי נותרו לא יבקעו. תפוצתן של כיני הערווה מוערכת ב-2 עד 10 אחוזים מכלל האוכלוסייה האנושית. אף שבאפשרות הכינים להתיישב בכל גוף האדם, הן מעדיפות להתרבות באזור איברי המין ופי הטבעת. אצל גברים ניתן למצוא כינים וביצים גם בשיער הבטן, בבית השחי, בזקן ושפם, בעוד אצל ילדים ניתן למצוא אותם בדרך כלל בריסים. נגיעות בכיני הערווה מכונה כינמת הבושת (Pediculosis Pubis). התסמין העיקרי הוא גירוד, בדרך כלל באזור הערווה. הגירוד הוא תוצאה של רגישות לרוק של הכינים, והוא הופך לחזק מספיק כשבועיים מיום ההדבקה. במרבית המקרים, גוון העור באזור הנגוע הופך לכחול-אפור, והוא עשוי להישאר במצב זה למשך מספר ימים. כיני הערווה מתפשטות בעיקר באמצעות זיעה ומגע גופני או מיני. זיהום של כיני ערווה בקרב ילדים ובני נוער עשוי לפעמים לרמוז על התעללות מינית. כיני ערווה באזור הערווה כיני ערווה בבטן כיני ערווה בריסים כינת הגוף כינת הראש מדיה וקבצים בנושא כינת הערווה בוויקישיתוף כינת הערווה, באתר ITIS (באנגלית) כינת הערווה, באתר NCBI (באנגלית) כינת הערווה, באתר האנציקלופדיה של החיים (באנגלית) כינת הערווה, באתר GBIF (באנגלית) science/pediculosis-pubis כינת הערווה, באתר אנציקלופדיה בריטניקה (באנגלית) בלומברג, בגלל השעווה הברזילאית: כיני הערווה בסכנת הכחדה, באתר TheMarker‏, 14 בינואר 2013 Dholakia et al., "Pubic Lice: An Endangered Species?", Sexually Transmitted Diseases, 41(6) (2014): pp. 388-91 Gwen Pearson, "Pubic Lice: Still NOT Going Extinct", Wired, September 29 2014 Emine Saner, "Are pubic lice in danger of extinction?", The Guardian, January 15 2013 Sydney Lupkin, "Lousy Science Behind Waxing, Lice Debate", ABC News, January 16 2013 Cameron Webb, "Despite ‘barely there’ trends, pubic lice are here to stay", The Conversation, February 10 2016 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מירזם

מירזם או β בכלב גדול הוא הכוכב הרביעי בבהירותו בקבוצת הכוכבים כלב גדול, ואחד הכוכבים הבהירים בשמי הלילה. מקור השם הוא בערבית "אל-מורזים" - המבשר, שכן הוא זורח מעט לפני סיריוס ומבשר על זריחתו הצפויה. אף על פי שבהירותו נמוכה מבהירותם של אדרה (ε בכלב גדול) ושל וזן (δ בכלב גדול), קיבל מירזם את ציון באייר β. נראה שהסיבה לכך היא שבאירופה אדרה ווזן נראים סמוך לאופק ובהירותם מועמת בעוד שמירזם נמצא גבוה ביחס אליהם ונראה בולט יותר. מירזם נמצא בבועה המקומית על זרוע אוריון שבשביל החלב. מירזם הוא ענק כחול מסיווג ספקטרלי B1 במרחק של כ-500 שנות אור. מסתו היא כ-15 מסות שמש ורדיוסו גדול בערך פי 8 מרדיוס השמש. עוצמת ההארה שלו באור נראה היא פי 3,250 מעוצמת ההארה של השמש, אך בשל הטמפרטורה הגבוהה שלו - כ-25,800 קלווין רוב הקרינה הנפלטת ממנו היא בתחום העל-סגול כך שעוצמת ההארה הכוללת שלו היא פי 34,000 מהשמש. הכוכב הוא כוכב משתנה מהסוג של β בקפאוס ועוצמת ההארה שלו משתנה בכ-10% - כרבע דרגת בהירות. להשתנות ההארה יש מספר מחזורים במקביל כך שגרף עוצמת ההשתנות מורכב וקשה לניתוח. המחזור הראשי של ההשתנות הוא בן כ-6 שעות. סיבת ההשתנות היא התכווצות והתנפחות של פני הכוכב כתוצאה מחוסר יציבות של תהליכי היתוך המימן. למעשה תהליך היתוך המימן עבר מליבת הכוכב לשכבות חיצוניות יותר והוא נמצא לקראת סיומו ומעבר לשלב של היתוך הליום ליסודות כבדים יותר. בשל מסתו הגדולה צפוי הכוכב לסיים את חייו בסופרנובה. מירזם באתר של ג'ים קלר מירזם, בבסיס הנתונים SIMBAD לגרמי שמיים אסטרונומיים
רוקסן (מועדון)

רוקסן (נכתב גם רוקXן) היה מועדון הופעות שפעל בתל אביב מ-1989 ועד 1994. המועדון שכן במבנה תעשייתי צר וארוך ברחוב הברזל 10 ברמת החייל שבתל אביב. בחלק אחד של המבנה הייתה במת הופעות, עמדת תקליטן, בר ורחבת ריקודים ואילו את החלק השני תפסה מסעדה. בעליו של המקום ומנהליו האמנותיים היו רוני מרגלית אלעד ויובל נחשון. לצד הופעות של אמנים ידועים באותה התקופה כריקי גל, קורין אלאל, מתי כספי ורמי פורטיס, נתן הרוקסן במה למספר רב של להקות רוק צעירות. עבור רבות מהן היו הופעות הבכורה במועדון נקודת פריצה לקריירה. בין הידועים שעשו את צעדיהם הראשונים במועדון ונודעו כ"דור הרוקסן": ברי סחרוף, נוער שוליים, אביב גפן, אלונה דניאל, טל גורדון, איגי וקסמן, ורד קלפטר, פלסטיק ונוס, טאטו, בלאגן, כרמלה גרוס ואגנר, איפה הילד, כנסיית השכל, פורטרט, סיון שביט, זקני צפת, נקמת הטרקטור, תערובת אסקוט, שפיות זמנית, נושאי המגבעת, מופע הארנבות של דוקטור קספר, מוניקה סקס, סיילם, אבטיפוס, החברים של נטאשה, איזבו, רוקפור, שב"ק ס', הרידינג ג', אלגנט, ג'ינג'יות, זאב טנא, גן חיות, השוונג של הפיתה, גוונים כהים, והמכשפות (בסיסטית הלהקה, יפעת נץ, עבדה ברוקסן כברמנית). בין האמנים הבינלאומיים שהופיעו ברוקסן הייתה להקת רדיוהד כשהייתה בראשית דרכה, וכן הלהקות Lush, מינימל קומפקט, אנטומבד, בייבס אין טוילנד, ת'ראפי?, קינגמייקר, נפלאם דת', קארקאס, פרדייז לוסט וביוהזרד. תקליטן הבית של הרוקסן היה לירון תאני ואנשי הסאונד היו אורי ברק, איש הסאונד של להקת מינימל קומפקט, ליאור טבת, מור אפרתי, רונן סימוניץ ואילן הרוש. בערבים מיוחדים תיקלט במקום יואב קוטנר. בשנות ה-90 (עד לסגירתו) התקיימו במועדון בימי שלישי ערבי "מוות לטכנו" (Death to Techno). בערבים אלו הושמעה מוזיקת רוק כבד על גווניו השונים. מדי יום שלישי המועדון פתח את הבמה להופעות רבות של להקות צעירות מז'אנר הרוק הכבד ובכך קידמו מאד את פופולריות הז'אנר בארץ ונתנו הזדמנות ללהקות הצעירות לחלוק את יצירתן עם באי המועדון, ולקדם את יצירתם. המועדון נסגר בנובמבר 1994 לאחר שבעליו נקלעו לחובות. בשנת 2004 נערך בתל אביב ערב הצדעה שנקרא "10 לרוקסן" ובו הופיעו רבים מהאמנים שעשו בו את צעדיהם הראשונים. ב-19 בפברואר 2015 יזם אביב גפן מופע הצדעה למועדון במסגרת פסטיבל נשף רוק 4 בו הופיעו הלהקות מופע הארנבות של ד"ר קספר, כרמלה גרוס ואגנר, איפה הילד, גן חיות (שהתאחדו פעם ראשונה לאחר שני עשורים), אלן פרסונס, מאור כהן ואהד פישוף מלהקת נושאי המגבעת. במקביל אירח לירון תאני באוזן בר ערב תקלוט בשם "פעם, אי שם ברחוב הברזל 10". אייל לוי, "אמרו לי 'תשים מדונה'; אמרתי - חבר'ה, טעיתם במקום", מעריב, 31 באוגוסט 1990 גבע קרא עוז, אין כמו בבית, באתר ynet, 5 באוקטובר 2004 ארי קטורזה, פעם לא היה יותר טוב, באתר ynet, 5 באוקטובר 2004 נמרוד מאירי, אני זוכר אותם מהמכולת, באתר ynet, 5 באוקטובר 2004 ערן צור, "הם עוד חייבים לי כסף...", באתר ynet, 5 באוקטובר 2004 סמדר שילוני, שלא ייגמר לעולם, באתר ynet, 6 באוקטובר 2004 בועז כהן, החיים מחוץ למוסד, באתר ynet, 6 באוקטובר 2004 אביב גפן, צפו: אביב גפן חוזר לדור הרוקסן, באתר "רשת", 24 בינואר 2015 לירון תאני, על העמדה בין שני עמודים: סיפור הרוקסן שלי, באתר ynet, 4 בפברואר 2015 דפנה ארד, אביב גפן הדיח את המוזיקאיות ממופע המחווה ל"רוקסן", באתר הארץ, 6 בפברואר 2015 אסף נבו, ‏אביב גפן ולהקות הרוקסן יופיעו בביתן 1, באתר ‏מאקו‏, 28 בדצמבר 2014 עמי פרידמן, אביב גפן מצליח לנצח את ההיסטוריה, באתר ynet, 20 בפברואר 2015
אקויטניה

האם התכוונתם ל... גסקוניה – חבל ארץ היסטורי בדרום מערב צרפת אקיטן – אחד מ-26 חבלי צרפת. נמצא בדרום מערב המדינה
קינג

קִינְג (באנגלית: King) פירושו מלך; זהו שם משפחה נפוץ שמקורו אנגלי או סקוטי האם התכוונתם ל... פוליטיקה אונה קינג – פוליטיקאית בריטית, חברת הפרלמנט מטעם הלייבּוֹר אנגוס קינג – פוליטיקאי אמריקאי, סנאטור מטעם מדינת מיין ויליאם ליון מקנזי קינג – ראש ממשלת קנדה ויליאם רופוס קינג – סגן נשיא ארצות הברית ועדת קינג־קריין – ועדת חקירה שפעלה בשטחי האימפריה העות׳מנית לאחר מלחמת העולם הראשונה מרטין לותר קינג – לוחם בולט למען זכויות השחורים בארצות הברית סטיב קינג – פוליטיקאי אמריקאי רודני קינג – צעיר אפרו־אמריקני שנעצר והוכה; משפטו הביא למהומות לוס אנג׳לס פיטר קינג – פוליטיקאי אמריקאי תרבות ותקשורת לארי קינג – מנחה טלוויזיה ורדיו אמריקני סטיבן קינג – סופר אמריקני פופולרי, מחבר ספרי אימה שאמן קינג – סדרת מאנגה יפנית מוזיקה בִּי־בִּי קינג – מחשובי נגני הבלוז, זמר־יוצר משפיע, מנגן בגיטרת לוסיל בן אי קינג – שם הבמה של בנג'מין ארל קינג, זמר נשמה ורית'ם אנד בלוז אמריקאי קרול קינג – זמרת ופזמונאית אמריקאית קינג דאיימונד – זמר דני, סולן מרסיפול פייט, מזוהה בשירת הפַלְסֶטוֹ שלו; הקים להקה הנושאת את שמו קינג קרימזון – להקת רוק מתקדם בריטית קרי קינג – גיטריסט אמריקני, ממייסדי להקת סלייר קולנוע וטלוויזיה אדריאן קינג – שחקנית, רקדנית וציירת אמריקנית, ידועה מהשתתפותה בסדרת סרטי יום שישי ה־13 ג׳יימי קינג – שחקנית ודוגמנית אמריקנית דיאנה קינג (אנ') – שחקנית אנגלייה פישר קינג – סרט דרמה־קומי אמריקני פרי קינג – שחקן אמריקאי קיפ קינג (אנ') – שחקן יהודי-אמריקאי קינג קונג – גורילת ענק בדיונית, שהופיעה בשורה של סרטים וסדרות ספורט בילי ג'ין קינג – טניסאית אמריקנית ברנרד קינג – כדורסלן אמריקני לדלי קינג – כדורגלן אנגלי, בלם טוטנהאם הוטספר לילי קינג – שחיינית אמריקאית סטייסי קינג – כדורסלן ופרשן ספורט אמריקאי שטפן קינג – רוכב אופני כביש ואופני מסלול שווייצרי קינג פייסל בייבס – קבוצת כדורגל גנאית מבנים ואתרים מחוז קינג – מחוז במדינת וושינגטון שבארצות הברית מלון קינג דייוויד - מלון המלך דוד רחוב קינג ג׳ורג׳ - רחוב המלך ג׳ורג׳ גאוגרפיה פסגת קינג – פסגות רשמות בשם זה פסגת קינגס – פסגות רבות בשם זה רכס קינג – רכסים בשם זה הר קינג – הרים בשם זה קינג (מכתש) – מכתש על הירח אחר ברגר קינג – רשת מזון מהיר קבלייר קינג צ׳רלס ספנייל – גזע כלבים קטן מסוג ספנייל קינג (חברה) – חברת משחקי קז'ואל למדיה חברתית קינג אייר – משפחת מטוסי תובלה דו־מנועיים, המיוצרים על ידי ביצ׳קראפט רוברט קינג מרטון – סוציולוג אמריקני בולט, טבע את המונח נבואה המתגשמת מאליה קינג מיג'ט – היא מכונית מיקרו בתצורת קבריולה, אשר יוצרה על ידי "Midget Motors Corporation" בין השנים 1946–1970 ב-ארצות הברית
פיינגולד

פיינגולד (בכתיב יידי: פיינגאלד; בגרמנית: Feingold) הוא שם משפחה יהודי שפירושו זהב איכותי. האם התכוונתם ל... אריה פיינגולד – יזם הייטק ישראלי, זוכה פרס ביטחון ישראל בן פיינגולד – שחמטאי אמריקאי בן עמי פיינגולד – סופר, חוקר ספרות ומבקר תיאטרון ישראלי גדי פיינגולד – זמר יוצר ישראלי חסידי דוד פיינגולד – ביוכימאי זוכה פרס ישראל. יסמין פיינגולד – חותרת ישראלית מיי פיינגולד – זמרת ישראלית, הופיעה ב"כוכב נולד 7". נפתלי פיינגולד – בנקאי ישראלי. עיליי פיינגולד – כדורגלן ישראלי. ראס פיינגולד – פוליטיקאי אמריקני ממוצא יהודי. שלמה פיינגולד – יזם ועיתונאי בתקופת היישוב.
טייב

טייב הוא שם משפחה כללי לעיתות; ערבי נוצרי או מוסלמי ולרוב עברי יהודי צפון־אפריקאי בעיקר ממוצא תוניסאי שפירושו ותרגומו "איש בעל טוב לב". האם התכוונתם ל... אברהם טייב (הראשון) – מכונה בבא סידי וכן מכונה הרא"ט – רב חכם וסופר וראש רבני תוניסיה (נפטר בשנת תק"א) אברהם טייב (השני) – מחבר הספר, חיי אברהם, רב חכם וסופר וראש רבני תוניסיה (נפטר בשנת תקפ"א). אברהם טייב (השלישי) – רב חכם וסופר מיהדות תוניסיה, ב"ר יוסף טייב (הראשון, ונכד רבי יצחק טייב) אברהם טייב (הרביעי) – רב חכם וסופר מתוניסיה, ודיין שם בבית הדין הגדול (בתקופת רבי מרדכי כמוס (אמייס) הכהן אברי"ש הבאבא סידי ראב"ד תוניסיה) אברהם ברטו טייב (החמישי) – רב פילנתרופ נגיד נדבן ובעל צדקה צרפתי חיים טייב – נשיאו הראשון של "הקונגרס הישראלי" פילנתרופ ובעל צדקה וראש מיזם חברתי משותף של קרן מנומדין באוניברסיטת בר-אילן, הפועל לצד מרכז מנומדין למשפט יהודי ודמקורטי שבפקולטה למשפטים באוניברסיטת בר-אילן. הוקם בשנת 2016 שמטרת הקרן לספק מענה למתח המתמשך בין זהותה היהודית לזהותה הדמוקרטית של מדינת ישראל, באמצעות תהליך ציבורי רחב היקף של בניית הסכמות. יצחק טייב ב"ר בנימין טייב – רב חכם וסופר מיהדות תוניסיה, מחבר הספר, ערך השולחן, ספר הזיכרון כללים ומערכות בהלכה על סדר הא"ב, ועוד יצחק חי טייב כינויו רבי חי טייב לא מת – רב חכם וסופר מיהדות תוניסיה, מפורסם לאיש תלמוד וקבלה ובעל מופת, מחבר הספר ספר "חלב חטים" חידושים על התלמוד ורבים מבני עדתו חוגגים עד היום את הילולתו ציון טייב – רב קהילה ליהודים עולי צרפת בפסגת זאב בירושלים ישראל, אח הנגיד הצרפתי רבי ברטו אברהם טייב ובן הרב מתוניסיה רבי ויקטור חיים רפאל טייב שמואל טייב (השני) – רב חכם וסופר מיהדות תוניסיה, בערוב ימיו עלה לישראל לטבריה ונפטר בה, מחבר הספרים, "איילת השחר", "כנפי שחר", "עפעפי שחר", "שמן הטוב" איתן טייב – כדורגלן עבר ישראלי ששיחק בעמדת הבלם אלברט טייב – ראש עיריית כפר יונה יובל טייב – זמר ופייטן ישראלי יוסף (יוסי) טייב – חבר הכנסת מטעם מפלגת ש"ס ויושב ראש ועדת החינוך, התרבות והספורט נינט טייב – זמרת ישראלית תא"ל שי טייב - ראש חטיבת תכנון ומינהל כ"א באגף כ"א בצה"ל (נכון ליולי 2024) א-טייב סאלח – לבלר סודני מוחמד אחמד א־טייב – אימאם מסגד אל־אזהר בקהיר טאבי טובי טבי טובין טיביה טוביה טייבה טיבי טוביאס טוב בנטוב טובים בן-טובים על "הקונגרס הישראלי", באתר מנומדין מרכז מנומדין למשפט יהודי ודמקורטי מי אנחנו, באתר "הקונגרס הישראלי"
מסטיסלאב הראשון, נסיך קייב

מסטיסלאב הגדול (ברוסית: Мстислав‏; 1 ביוני 1076- 14 באפריל 1132), בנו של ולדימיר השני, היה נסיך קייב בשנים 1125–1132 והנסיך האחרון של המדינה המאוחדת ששלט על רוב שטחה. הנסיכים שבאו אחריו שלטו למעשה בנסיכות קייב בלבד ללא שליטה על הנסיכויות הרוסיות האחרות. מסטיסלאב נולד בשנת 1076. כבר בגיל 13 התמנה לנסיך נובגורוד שבה שלט בשתי תקופות: 1088–1093 ו-1095–1117. בתקופה זו הוכיח מנהיגות וחיזק את מעמדה של העיר. בשנים 1093–1095 היה נסיך רוסטוב. היה לו תפקיד מפתח במאבק הצבאי של אביו נגד אולג, נסיך תמותרקן. בקרב שנערך בשנת 1096 ניצח מסטיסלאב את הכוחות של אולג ובניו והם נמלטו מרוסיה. בשנים 1117–1125 היה נסיך פריאסלאבל. עם מות אביו הפך נסיך קייב. השטחים בשליטתו לא היו החלק העיקרי של שטחי רוס של קייב, וארבעת אחיו הצעירים קיבלו לידיהם שטחים גדולים. תוך מספר שנים, כתוצאה ממלחמות פנימיות, עברו ערים חשובות אחדות לשליטתו. בשנים 1125 ו-1127, תוך מלחמות עם נסיכות פולצק, השתלט על הנסיכות. במדיניות החוץ המשיך בדרכו של אביו. הוא עשה כמה מהלכים צבאיים מוצלחים מול הקומנים. מערכות צבאיות שניהל בארצות הבלטיות ובליטא לא היו מוצלחות. מסטיסלאב נפטר ב-14 באפריל 1132 ואחיו ירופולק הפך לנסיך קייב. בניו של מסטיסלאב ובני דודיו לא הכירו בעליונות של נסיך קייב והמדינה המאוחדת למעשה הפסיקה להתקיים. מאשתו קריסטינה, בתו של אינגה הראשון, מלך שוודיה: אינדבורגה מקייב - התחתנה עם אציל דני מלפרידה - התחתנה עם זיגורד הראשון, מלך נורווגיה אבפרקסיה - התחתנה עם בן של קיסר האימפריה הביזנטית וסבולוד, נסיך נובגורוד מריה, התחתנה עם וסבולוד השני, נסיך קייב איזיאסלאב, נסיך קייב סוויאטופולק, נסיך נובגורוד רוגנדה קסניה מאשתו בת אצולה מנובגורוד: ולדימיר, נסיך קייב איבפרוסיניה התחתנה עם גזה השני, מלך הונגריה מדיה וקבצים בנושא מסטיסלאב הראשון, נסיך קייב בוויקישיתוף